CELEX: 31996R1485
Language: lv
Date: 1996-07-26 00:00:00
Title: Komisijas Regula (EK) Nr. 1485/96 (1996. gada 26. jūlijs), ar ko nosaka sīki izstrādātus noteikumus Padomes Direktīvas 92/109/EEK piemērošanai attiecībā uz klientu deklarācijām par dažu tādu vielu konkrētu izmantošanu, kuras lieto narkotisko un psihotropo vielu nelikumīgai izgatavošanaiDokuments attiecas uz EEZ.

Svarīgs juridisks paziņojums

|

31996R1485

Oficiālais Vēstnesis L 188 , 27/07/1996 Lpp. 0028 - 0031

		Komisijas Regula (EK) Nr. 1485/96(1996. gada 26. jūlijs),ar ko nosaka sīki izstrādātus noteikumus Padomes Direktīvas 92/109/EEK piemērošanai attiecībā uz klientu deklarācijām par dažu tādu vielu konkrētu izmantošanu, kuras lieto narkotisko un psihotropo vielu nelikumīgai izgatavošanai(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes Direktīvu 92/109/EEK (1992. gada 14. decembris) par dažu tādu vielu izgatavošanu un laišanu tirgū, kuras izmanto narkotisko un psihotropo vielu nelikumīgai izgatavošanai [1], kurā grozījumi izdarīti ar Komisijas Direktīvu 93/46/EEK [2], un jo īpaši tās 2. panta 1. punkta b) apakšpunktu,tā kā visi darījumi, kas vērsti uz Direktīvas 92/109/EEK 1. panta 2. punkta a) apakšpunktā minēto klasificēto vielu laišanu tirgū, ir pienācīgi jādokumentē; tā kā minētajā dokumentācijā turklāt ir jāiekļauj klienta deklarācija, kurā norādīta vielas konkrēts izmantojums;tā kā noteikumu pieņemšana attiecībā uz klientu deklarācijām palīdzēs nodrošināt to, ka katram darījumam precīzi tiks noteikts, kā klients izmantos klasificētās vielas; tā kā šāda noteikšana palīdzēs novērst klasificēto vielu ieplūdi narkotiku nelikumīgajā izgatavošanā;tā kā, ņemot vērā regulārus darījumus starp vienu un to pašu piegādātāju un klientu, klientam ar dažiem nosacījumiem būtu jānodrošina iespēja iesniegt vienotu deklarāciju, kas attiektos uz visiem darījumiem ar 2. kategorijas vielu laikposmā, kurš nepārsniedz vienu gadu;tā kā šīs regulas noteikumi saskan ar tās komitejas viedokli, kas izveidota saskaņā ar 10. pantu Padomes Regulā (EEK) Nr. 3677/90 [3], kurā jaunākie grozījumi izdarīti ar Komisijas Regulu (EEK) Nr. 3769/92 [4],IR PIEŅĒMUSI ŠO REGULU.1. pantsAtsevišķu darījumu deklarācija1. Katra Kopienā reģistrēta fiziska vai juridiska persona, kura piegādā klientam Direktīvas 92/109/EEK I pielikuma 1. vai 2. kategorijā klasificētu vielu un kurai jādokumentē visi atsevišķie darījumi, ievērojot minētās direktīvas 2. pantu, no attiecīgā klienta saņem deklarāciju, kurā norādīts viņam piegādātās vielas konkrētais izmantošanas veids vai veidi — izņemot šīs regulas 2. pantā minētos gadījumus. Par katru klasificēto vielu pieprasa atsevišķu deklarāciju.2. Deklarācija satur informāciju, kas norādīta šīs regulas pielikuma 1. punktā sniegtajā piemērā. Juridiskas personas deklarāciju sagatavo uz veidlapas.2. pantsDeklarācija par vairākiem darījumiem ar 2. kategorijas vielu1. Katra Kopienā reģistrēta fiziska vai juridiska persona, kura regulāri piegādā klientam Direktīvas 92/109/EEK I pielikuma 2. kategorijā klasificētu vielu un kurai jādokumentē darījumi, ievērojot minētās direktīvas 2. pantu, par alternatīvu atsevišķu darījumu deklarācijai drīkst pieņemt vienotu deklarāciju par vairākiem darījumiem laikposmā, kas nepārsniedz vienu gadu, ar noteikumu, ka piegādātājs uzskata par ievērotiem šādus kritērijus:- klients ir persona, kurai viņš piegādājis vielu vismaz trīs reizes iepriekšējo 12 mēnešu laikā,- piegādātājam nav iemesla pieņemt, ka vielu izmantos nelikumīgiem mērķiem,- pasūtītie daudzumi atbilst šā klienta parastajam patēriņa daudzumam.2. Deklarācija satur informāciju, kas norādīta šīs regulas pielikuma 2. punktā sniegtajā piemērā. Juridiskas personas deklarāciju sagatavo uz tās veidlapas.3. pantsStāšanās spēkāŠī regula stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.Šī regula uzliek saistības kopumā un ir tieši piemērojama visās dalībvalstīs.Briselē, 1996. gada 26. jūlijāKomisijas vārdā —Komisijas loceklisMartin Bangemann[1] OV L 370, 19.12.1992., 76. lpp.[2] OV L 159, 1.7.1993., 134. lpp.[3] OV L 357, 20.12.1990., 1. lpp.[4] OV L 383, 29.12.1992., 17. lpp.--------------------------------------------------PIELIKUMS1. Paraugs — deklarācija par atsevišķiem darījumiem ar 1. vai 2. kategorijas vielām+++++ TIFF +++++2. Paraugs — deklarācija par vairākiem darījumiem ar 2. kategorijas vielu+++++ TIFF +++++--------------------------------------------------